இந்தப் பிடிபடாத எழுத்துக்கள் பற்றி என்னிடம் இருக்கிற ஒரே ஒரு எண்ணம் இதுதான். அப்படியான எழுத்துக்கள் ஒரு குறிப்பிட்ட கூட்டம் ஒன்றாகக் கூடிச் சிலாகிக்க மட்டுமே பொருந்தும். அப்படியான எழுத்துக்கள் கலகக்காரர்கள் என்று தங்களைத் தாங்களே அழைத்துக்கொள்ளும் பலரால் பாவிக்கப்படுவதைக் கண்டிருக்கிறேன். இந்தப் பிடிபடாத தன்மைகாரணமாகவே அந்தக் கலகக்காரர்களின் காத்திரமான கலகங்களும் கண்டுகொள்ளப்படாமல் போய்விடுகின்றன. குப்பனுக்கும் சுப்பனுக்கும் புரியாமல் எழுதப்படும் இப்படியான எழுத்துக்கள் சிலாகிப்புக்குரியவையாகவே இருக்குமே ஒழிய அதனால் பலன் ஏதும் இருக்கப்போவதில்லை.